Publication: Magyar Közlöny
Issue: MK-2010-171 (Year: 2010, Number: 171)
Era: contemporary
Section: 2010. évi CVII. törvény
Paragraph Index: 510

40. cikk A 28. cikk sérelme nélkül, a II., III. és a IV. fejezet egy rendelkezése sem értelmezhetõ úgy, hogy feljogosítaná: – a tagállamok, illetve az Azerbajdzsán Köztársaság állampolgárait arra, hogy bármilyen minõségben belépjenek az Azerbajdzsán Köztársaság, illetve a Közösség területére és ott tartózkodjanak, különösen valamely társaság részvényeseként vagy tulajdonostársaként, vezetõjeként vagy alkalmazottjaként, illetve szolgáltatások nyújtójaként vagy kedvezményezettjeként, – az azerbajdzsáni társaságok közösségi leányvállalatait vagy fióktelepeit arra, hogy a Közösség területén az Azerbajdzsán Köztársaság állampolgárait alkalmazzák vagy foglalkoztassák, – a közösségi társaságok azerbajdzsáni leányvállalatait vagy fióktelepeit arra, hogy az Azerbajdzsán Köztársaság területén a tagállamok állampolgárait alkalmazzák vagy foglalkoztassák, – az azerbajdzsáni társaságokat vagy azerbajdzsáni társaságok közösségi leányvállalatait vagy fióktelepeit arra, hogy ideiglenes munkaszerzõdés alapján azerbajdzsáni személyeket biztosítsanak abból a célból, hogy más személyek számára és ellenõrzése alatt mûködjenek, – a közösségi társaságokat és a közösségi társaságok azerbajdzsáni leányvállalatait vagy fióktelepeit arra, hogy ideiglenes munkaszerzõdés alapján olyan munkavállalókat biztosítsanak, akik a tagállamok állampolgárai. V. FEJEZET FOLYÓ FIZETÉSEK ÉS TÕKE

Source: https://magyarkozlony.hu/hivatalos-lapok/02292c5b69d9f875784f86dcee33d88efa83b267/dokumentumok/ca96975a3f787423e012749c1775d46df973798f/letoltes